**Adóelőleg-nyilatkozat a 2019. évi személyi kedvezmény érvényesítéséről**

A nyilatkozatot adó magánszemély

neve: …………………………………………………….

adóazonosító jele: ⎕⎕⎕⎕⎕⎕⎕⎕⎕⎕

A bevétel adóelőlegének megállapításához kérem a súlyos fogyatékos magánszemélyek személyi kedvezményének figyelembevételét.

**I. Orvosi igazolás alapján nyilatkozom:**

**1.** A fogyatékos állapot kezdő napja: ……… év …………… hónap ……… napja

**2.** A fogyatékos állapot végső napja: ……… év …………… hónap ……… napja

**3.** A fogyatékos állapot végleges. ⎕

**II. Rokkantsági járadékban részesülőként teszek nyilatkozatot:** ⎕

**4.** A rokkantsági járadékot megállapító határozat száma: ………………………………

**III. Fogyatékossági támogatásban részesülőként teszek nyilatkozatot:** ⎕

**5.** A fogyatékossági támogatást megállapító határozat száma: ……………………........

**Nyilatkozat a külföldön érvényesíthető kedvezményről**

**6.** Nyilatkozom, hogy jogosult vagyok a személyi kedvezményt Magyarországon érvényesíteni, külföldi államban a jövedelmem után azonos vagy hasonló kedvezményt nem veszek (vettem) igénybe.

Kelt:…………………………………………….

 ..……………..…………………………

 A magánszemély aláírása

**7.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató, kifizető megnevezése: ………………………………………………………………………………………………

Az adóelőleget megállapító munkáltató, kifizető adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató**

**a 2019. évi súlyosan fogyatékos magánszemély által igénybe vehető személyi kedvezmény érvényesítését kérő adóelőleg-nyilatkozathoz**

**Tisztelt Adózó!** Ezta nyilatkozatot két példányban töltse ki és járandóságának számfejtése előtt adja át a munkáltatójának vagy rendszeres bevételt juttató kifizetőjének. Az adóelőleg-nyilatkozat nem kizárólag munkáltató számára adható, hanem olyan kifizető felé is, aki összevonás alá eső rendszeres jövedelmet juttat Önnek. Ilyennek kell tekinteni különösen a havi, heti bért, munkadíjat, tiszteletdíjat, személyes közreműködés ellenértékét, egyéb juttatást. Ilyen kifizetőnek minősül például az a megbízó, aki rendszeresen juttat megbízási szerződés alapján díjat a magánszemélynek, valamint az is, aki rendszeres bérleti díjat fizet a magánszemélynek. A nyilatkozat tartalmát érintő bármely változás esetén azonban Ön köteles haladéktalanul új nyilatkozatot tenni, vagy a korábbi nyilatkozatot visszavonni. A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz 5 évig megőriznie.

***Figyelmeztetés:*** *Amennyiben Ön a nyilatkozattételkor fennálló körülmények ellenére a személyi kedvezmény érvényesítését jogalap nélkül kérte, aminek következtében az adóbevallása alapján 10 ezer forintot meghaladó befizetési különbözet mutatkozik, a befizetési különbözet 12 százalékát különbözeti‑bírságként kell megfizetnie.*

A nyilatkozat alapján a munkáltató (kifizető) a levonandó adóelőleget havonta az adóév első napján érvényes havi minimálbér 5 százalékának megfelelő összeggel, azaz 2019-ben havi 7 450 forinttal csökkenti.

Súlyosan fogyatékos személynek azt kell tekinteni, aki az összevont adóalap adóját csökkentő kedvezmény igénybevétele szempontjából súlyos fogyatékosságnak minősülő betegségekről szóló 335/2009. (XII. 29.) Korm. rendeletben említett betegségben szenved, továbbá, aki rokkantsági járadékban vagy fogyatékossági támogatásban részesül.

A személyi kedvezményt a súlyos fogyatékosságról szóló orvosi igazolás vagy a rokkantsági járadékra, fogyatékossági támogatásra való jogosultságról szóló határozat alapján lehet igénybe venni. Az orvosi igazolást, határozatot a nyilatkozathoz nem kell csatolni, de az igazolást az elévülési időn belül meg kell őrizni. Orvosi igazolás nélkül veheti igénybe a személyi kedvezményt az, aki rokkantsági járadékban, vagy fogyatékossági támogatásban részesül.

A súlyos fogyatékosság minősítéséről és igazolásáról a 49/2009. (XII. 29.) EüM rendelet rendelkezik.

**Az 1. ponthoz:** A fogyatékos állapot kezdő napját az orvosi igazolás tartalma alapján kell a nyilatkozaton feltüntetni. A személyi kedvezmény az adóelőleg megállapítása során a fogyatékos állapot kezdő napjának hónapjában vehető először figyelembe.

**A 2. ponthoz:** A fogyatékos állapot fennállásának utolsó napját akkor kell feltüntetni, ha az állapot ideiglenesen áll fenn. A személyi kedvezmény az adóelőleg megállapítása során utoljára a fogyatékos állapot megszűnésének hónapjában vehető figyelembe. Amennyiben ezt a sort nem tölti ki, úgy az Ön kifizetője a fogyatékos állapot kezdő hónapjára vonatkozóan és az adóév azt követő további hónapjaira is figyelembe veszi a személyi kedvezményt.

**A 3. ponthoz:** Itt kell feltüntetni azt, ha az orvosi igazolás alapján a fogyatékos állapot véglegesnek minősül.

**A 4. ponthoz**: Abban az esetben, ha Ön rokkantsági járadékban részesülő magánszemélyként tesz nyilatkozatot, szerepeltetnie kell a járadékot megállapító határozat számát. A rokkantsági járadékra való jogosultsági feltételeket a 83/1987. (XII. 27.) MT rendelet határozza meg.

**Az 5. ponthoz:** Amennyiben Ön fogyatékossági támogatásban részesül, úgy az ezt megállapító határozat számát kell feltüntetnie.

**A 6. ponthoz:** Ön csak akkor érvényesíthet a személyi jövedelemadóról szóló 1995. évi CXVII. törvény szerinti adókedvezményt, ha azonos vagy hasonló **kedvezményt** ugyanarra az időszakra **a másik államban**, ahol az önálló, nem önálló tevékenységéből, nyugdíjból származó jövedelme megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

További feltétel vonatkozik a külföldi adóügyi illetőségű magánszemélyre. A kedvezmény Magyarországon történő érvényesítéséhez az is szükséges, hogy az előzőekben említettek szerinti jövedelmének **legalább 75 százaléka Magyarországon essen adókötelezettség alá.** **Amennyiben Ön külföldi adóügyi illetőségű, akkor a külföldi adóügyi illetőségű magánszemélyek kiegészítő nyilatkozatát is ki kell töltenie a személyi kedvezmény igénybevételéhez!**

**A 7. ponthoz:** Ezt a részt az Ön munkáltatója, kifizetője tölti ki.